Zanîngeha Polîteknîk a Silêmaniyê
Zanîngeha Polîteknîk a Silêmaniyê (bi soranî: زانکۆی پۆلیتەکنیکی سلێمانی‎ Zankoy Polîteknîkî Silêmanî, bi inglîzî: Sulaimani Polytechnic University), zanîngeheke giştî ye û yek ji endamên Yekîtiya Zanîngehên Navneteweyî (IAU) ye. Navenda wê li navçeya Qirga ya Silêmaniyê ye. Di heman katî de jî ew yek ji navendên zanistî û çandî yên herêmê ye. SPU di sala 1996an de di bin navê Weqfa Damezraweyên Teknîk de hate damezirandin û di sala 2003yan de navê wê wek Weqfa Perwerdehiya Teknîkî ya Silêmaniyê hate guherandin. SPU ji 13 enstîtû û kolejê pêk tê. Kampûsa bingeh a zanîngehê li şarê Silêmaniyê ye û yên din jî li Dûkan, Kelar, Helebce, Çemçemal û Xaneqînê ne. Di zanîngehê de beşên endezyarî, tenduristî û bijişkî, çandinî, zanistên komputerî û karsazî hene. Armanca bingeh a damezraweyê, rêvebirina perwerdehiya teknîkî ya li Kurdistanê bûn. Armanca din a SPUyê ya ji bilî îdarekirina enstîtû û kolejan, perwerdekirina personelên teknîk û pispor ya ji bo pêşvebirina civak, sektora dewlet û sektora taybet bû.